laion/Wikipedia-Exotic huggingface dataset:
Riot grrrl

Riot grrrl on 1990. aastate alguses tekkinud feministlik punkliikumine ja punkmuusika alažanr, mis sai alguse Olympias, Washingtoni osariigis. Seda on tihti seostatud kolmanda laine feminismiga. Liikumisele iseloomulikud ansamblid on näiteks Bikini Kill, Bratmobile, Heavens to Betsy, Sleater-Kinny ja paljud teised. Riot grrrl sugemetega ansambleid leidub ka tänapäeval, nendeks on näiteks Pussy Riot ja The Regrettes. Anarhofeminism Farrington, Elizabeth (12. mai 2020). "When punk went feminist: the history of riot grrl". Gen Rise Media. Originaali arhiivikoopia seisuga 24.12.2020. Vaadatud 15.11.2020.
X (The 69 Eyes album)

"X" on ansambli The 69 Eyes stuudioalbum, mis ilmus 2012. aasta sügisel. Love Runs Away – 4.23 Tonight – 3.44 Black – 4.39 If You Love Me the Morning After – 4.22 Red – 3.47 I Love the Darkness In You – 3.19 Borderline – 3.54 I'm Ready – 4.11 I Know What You Did Last Summer – 5.06 When a Love Comes to an End – 3.51 Jyrki 69 - vokaalid Bazie - kitarr Timo-Timo - kitarr Archzie - basskitarr Jussi 69 - trummid
Universal Monsters

"Universal Monsters" on ansambli The 69 Eyes stuudioalbum, mis ilmus 2016. aasta sügisel. Dolce Vita – 4.13 Jet Fighter Plane – 4.07 Blackbird Pie – 5.59 Lady Darkness – 3.43 Miss Pastis – 3.42 Shallow Graves – 4.08 Jerusalem – 5.11 Stiv & Johnny – 3.56 Never – 3.30 Blue – 4.11 Rock ’n’ Roll Junkie – 4.06 Jyrki 69 - vokaalid Bazie - kitarr Timo-Timo - kitarr Archzie - basskitarr Jussi 69 - trummid
West End (album)

"West End" on ansambli The 69 Eyes stuudioalbum, mis ilmus 2019. aasta sügisel. Two Horns Up - 3:57 27 & Done - 4:17 Black Orchid - 4:15 Change - 5:38 Burn Witch Burn - 3:17 Cheyenna - 4:09 The Last House On The Left - 3:47 Death & Desire - 3:36 Outsiders - 4:40 Be Here Now - 4:19 Hell Has No Mercy - 6:43 Jyrki 69 - vokaalid Bazie - kitarr Timo-Timo - kitarr Archzie - basskitarr Jussi 69 - trummid
Sułoszowa

Sułoszowa on küla Poolas Väike-Poola vojevoodkonnas Krakówi maakonnas, Sułoszowa valla halduskeskus. Sułoszowa asub Krakówist umbes 27 km loodes. https://bdl.stat.gov.pl/api/v1/data/localities/by-unit/011212006132-0337231?var-id=1639616&format=jsonapi, vaadatud 4.10.2022.
Kihelkonna kirik

Kihelkonna Mihkli kirik ehitati 13. sajandi kolmandal veerandil. Säilinud on kiriku võlvimaalingud 13. sajandist. Eesti arhitektuuris ainulaadne on kooriruumi ripp-päiskivi. Renessanss-stiilis altarimaal on maalitud aastal 1591 ja kantsel valmistatud aastal 1604, mida täiendati 1794. aastal. Sakraalehitisest endast uuem kooriruumi idaküljel asetsev käärkamber ehitati 19. sajandil. 14 registriga oreli ehitas kirikule 1805. aastal meister Johann Andreas Stein. See orel on Eesti vanim. Friedrich Weissenborn ehitas selle 1890. aastal ümber ja lisas teise manuaali, millega lisandus ka neli registrit. Orel restaureeriti 2018. aastal. Kellatorn, mis asub kirikust eraldi, ehitati 1638. aastal. Kellad paiknesid eraldiasuvas hoones kuni läänetorni ehitamiseni aastail 1897–1899. Kellatorn on ainulaadne kogu Baltikumis, kuna on vanim säilinud kirikust eraldiseisev kellatorn. Pärast 2009. aasta restaureerimist kostab sealt taas kellahelin. Kihelkonna Mihkli kirikut kasutab EELK Kihelkonna Mihkli kogudus. 2017. aasta suvel sai Kihelkonna kirik teise kella. Kirikul on tähtsus ka meremärgina. 2009. aastani oli kirikutorn kasutusel päevamärgina, mis moodustas sihi Kihelkonna alumise päevamärgiga. Märkide vahekaugus on 2724 meetrit ja sihi asimuut 128,9°. Märgi number Veeteede Ameti nimekirjas oli 923. "Eesti vanim orel on taas nagu uus" ERR, 30. september 2018 Rene Reinsoo. Kihelkonna kiriku nimepäev ja kiriku kellatorni restaureerimisjärgne avamine. Meie Maa, 24. september 2009. Kihelkonna kiriku kellatorn sai teise kella, ERR, 4. august 2017 Teadaanded meremeestele[alaline kõdulink]. Veeteede Amet, 2009, 11. Sihi andmed navigatsioonimärkide andmekogus Kihelkonna kirik kultuurimälestiste riiklikus registris Kihelkonna kirik võrgukohas kirikud.muinas.ee
Heleri-Anete Neider

Heleri-Anete Neider (sündinud 29. novembril 2005) on eesti jalgpallur ja näitleja. Ta näitleb seriaalis "Pilvede all". Ta mängib jalgpalli Tabasalu Jalgpalliklubis.
Chirimen

Chirimen on säbrulise pinnaga traditsiooniline Jaapani kangas, mida sarnasuse tõttu krepiga on nimetatud jaapani krepiks. Traditsiooniliselt siidkangas, kuid kootakse ka tehiskiust chirimen'i. Chirimen'i kudumise tehnika arendati välja 16. sajandi lõpul. Kangas kootakse labases siduses, kuid koelõng, mis on lõimest kümme kord paksem, hoitakse kudumise vältel suure pinge all ja kasutatakse kordamööda erisuunalise keeruga koelõnga. Nii saadakse kangapinnale iseloomulikud väga peened kurrukesed (jaapani keeles shibo). Katsudes on kangas sile ja pehme, see ei kortsu kergesti. Kangas värvitakse enamasti pärast kudumist. Chirimen on Jaapanis traditsiooniline esinduslike kimonote õmblemise materjal, kuid sellest tehakse ka pakkekangaid (furoshiki) ning tänapäeval ka pisiesemeid nagu kotte, mündikukruid, rahakotte ja kaunistusi. Chirimen jaotatakse omakorda kuude klassi materjali ja kaalu järgi, kergeim on 525 grammi ja raskeim 899 g rull. Sõltuvalt sellest, kuidas lõng on kootud ja kedratud, erinevad kanga omadused. Kareda tekstuuriga chirimen kannab nimetust Oni chirimen 'koletis-chirimen', sellest tehakse enamasti pakkekangaid. Pehmem Hitokoshi chirimen on naiste ametlikuks kandmiseks mõeldud kimonote riie. Rinzu on siidist chirimen'i liik, mis on läikiv nagu satään, seda kasutatakse eriti pidulike kimonote valmistamiseks. Viskoosist: Hito Koshi chirimen Yu Zen chirimen Kin Sha chirimen Oni chirimen Polüesterkiust chirimen Looduslikust siidist chirimen What is Chirimen (Crepe Textile)? - onokimono.com "Chirimen. Hand-Sewn Charms with Kimono Fabric. - Japanese Creations". Originaali arhiivikoopia seisuga 11. november 2020. Vaadatud 15. novembril 2020. FAQ: Japanese Fabric : Kimono, Chirimen, etc. - https://www.bestfromjapan.com/ Chirimen (Crêpe). - Kyoto Tourism. Official Site for Kyoto Prefecture, Japan The Textiles. Sumono design
Advokatuuri kutsesobivuskomisjon

Advokatuuri kutsesobivuskomisjon on advokatuuri organ. Kutsesobivuskomisjon moodustatakse viieks aastaks ning vähemalt kümneliikmelisena. Kutsesobivuskomisjoni liikmelisust reguleerib advokatuuriseaduse § 29 lõige 3, mille kohaselt on komisjoni liikmed: kuus vandeadvokaati ja nende vähemalt kaks asendusliiget, kelle esitab advokatuuri juhatus; kaks kohtunikku ja nende kaks asendusliiget, kelle valib kohtunike täiskogu; Justiitsministeeriumi esindaja; riigiprokurör ja tema asendusliige, kelle valib prokuröride üldkogu; vähemalt üks õigusteadlane ja tema asendusliige, kelle valib vähemalt riiklikult tunnustatud magistrikraadi pakkuv kõrgkool. Kutsesobivuskomisjoni esimees valitakse komisjoni vandeadvokaatide seast. Valiku teevad komisjoni liikmed. Kutsesobivuskomisjoni liikmed 2020. aasta novembrikuu seisuga: vandeadvokaat Urmas Ustav (esimees), vandeadvokaat Alice Salumets, vandeadvokaat Aadu Luberg, vandeadvokaat Indrek Leppik, vandeadvokaat Kadri Michelson, vandeadvokaat Kristiina Lee, vandeadvokaat Toomas Tamme, vandeadvokaat Toomas Taube, kohtunik Tristan Ploom, kohtunik Liina Naaber-Kivisoo, õigusteadlane Andres Vutt, juhtiv riigiprokurör Taavi Pern. Kutsesobivuskomisjoni asendusliikmed 2020. aasta novembri seisuga: vandeadvokaat Britta Oltjer, vandeadvokaat Ksenia Kravtšenko, vandeadvokaat Tanel Mällas, vandeadvokaat Triinu Hiob, vandeadvokaat Karli Kütt, kohtunik Ulvi Loonurm, kohtunik Marget Henriksen, riigiprokurör Kati Reitsak, õigusteadlane Jaan Ginter. Kutsesobivuskomisjon eksamineerib advokatuuri astuda soovijaid ning advokaadikutse taotlejaid, viib läbi sobivustesti välisriigis omandatud kutsekvalifikatsiooni kohta ning hindab perioodiliselt või juhatuse ülesandel advokaatide kutsesobivust. Lisaks erialastele teadmistele kontrollitakse advokatuuri astujate puhul nende isikuomadusi. Advokatuuri astuja pädevust hinnatakse kindlaksmääratud õigusteemal kirjutatud essee ja vestluse alusel. Advokaadieksam koosneb suulisest ja kirjalikust osast. Kirjalik osa koosneb kaasusest, mille lahendamisel on lubatud kasutada õigusakte, kommentaare ja Riigikohtu lahendeid. Suulise eksami küsimustele vastamisel ei ole abivahendite kasutamine lubatud. Vandeadvokaadi eksami sooritajatel on võimalik eksamiks valida valdkond (eraõigus, karistusõigus ja kriminaalmenetlus, riigi põhikord ja haldusõigus või tsiviil- ja haldusmenetlusõigus). Vandeadvokaadi abi ja vanemabi eksam hõlmab kõiki põhilisi õigusharusid. Eksam loetakse sooritatuks, kui iga küsimuse keskmine hinne on vähemalt pool maksimaalsest hindest. "Advokatuuriseadus". Riigi Teataja. 29.03.2019. Vaadatud 25.10.2020. "Advokatuuriseadus". Riigi Teataja. 29.03.2020. Vaadatud 25.10.2020. "Kutsesobivuskomisjon". Eesti Advokatuur. Originaali arhiivikoopia seisuga 29.10.2020. Vaadatud 25.10.2020. Viktor Brügel. "Ülevaade advokatuuri kutsesobivuskomisjoni tööst" (PDF). Riigikohus. Vaadatud 25.10.2020. Koidula Laurisaar. "Ülevaade advokatuuri kutsesobivuskomisjoni tööst" (PDF). Riigikohus. Vaadatud 25.10.2020.
Käsipall 2016. aasta suveolümpiamängudel

Käsipall 2016. aasta suveolümpiamängudel toimus 6.–21. augustini. 2016. aasta Rio de Janeiro suveolümpiamängudel oli käsipall 13. korda olümpiamängude programmis. Peeti nii naiskondade kui ka meeskondade võistlused. Naised osalesid käsipallis olümpiamängudel 11. korda. Nii meeste kui ka naiste turniiril osales 12 võistkonda. Käsipalli turniiri mängud toimusid Futra Arenal Barra olümpiapargis. Meeste turniiri võitis Taani, kellele see oli esimene olümpiakuld, samas kui naiste turniiri võitis esimest korda Venemaa. 1. koht  Taani 2. koht  Prantsusmaa 3. koht  Saksamaa 4. koht  Poola 5. koht  Horvaatia 6. koht  Sloveenia 7. koht  Brasiilia 8. koht  Katar 9. koht  Egiptus 10. koht  Argentina 11. koht  Rootsi 12. koht  Tuneesia 1. koht  Venemaa 2. koht  Prantsusmaa 3. koht  Norra 4. koht  Holland 5. koht  Brasiilia 6. koht  Hispaania 7. koht  Rootsi 8. koht  Angola 9. koht  Rumeenia 10. koht  Lõuna-Korea 11. koht  Montenegro 12. koht  Argentina Käsipall olümpiamängudel Meeste turniiri tulemused Naiste turniiri tulemused
Kašmiirikeelne Vikipeedia

Kašmiirikeelne Vikipeedia (kašmiiri keeles ویکیپیٖڈیا) on Vikipeedia kašmiirikeelne versioon. Kašmiirikeelsele Vikipeediale pandi alus 2003. aastal. Seal on 5438 artiklit, millega see on artiklite arvult 211. keeleversioon. All Wikipedias ordered by number of articles Kašmiirikeelne Vikipeedia
Sothokeelne Vikipeedia

Sothokeelne Vikipeedia on Vikipeedia sothokeelne versioon. Sothokeelsele Vikipeediale pandi alus 2003. aastal. Seal on 1003 artiklit, millega see on artiklite arvult 302. keeleversioon. All Wikipedias ordered by number of articles Sothokeelne Vikipeedia
Šventa

Šventa on küla Leedus Švenčionyse rajooni Švenčionysi vallas. Šventas on raamatukogu, seal asub Sirvėta regionaalpargi administratsioon. Külas kasvab looduskaitsealune Šventa tamm, küla juures paikneb tunnelorg. Šventas paiknevates IX–XII sajandil kasutusel olnud tumulustesse on maetud põletatud inimeste ja põletamata hobuste surnukehasid. Nõukogude perioodil oli küla kohaliku kolhoosi keskasula. Šventa Tänavavaade Šventa kabel 2011 m. surašymas Küla portaalis vietoves.Lt
Aida (riie)

Aida ehk kongressriie, ka juteriie on kombineeritud siduses kootud ja jäigaks apreteeritud tikkimise põhikangas. Rahvapärane nimetus "jute" tuleb kiutaime džuudi nimest, millest käsitöökangaid algselt valmistati, tänapäeval on selleks enamasti puuvill. Aidariides ristuvad lõngad neljakaupa, kaks seesmist ristuvad üle nelja lõnga, äärmised kummalgi pool üle ühe ja üle kahe, koes ja lõimes ühtemoodi. Neljaste lõngagruppide vahele jäävad augukesed, nii et kangas on võrgutaoline – see teeb tikkimisel lõngade lugemise lihtsamaks. Kangas on mõlemast poolt ühesugune ja selle mõlemad pooled on ühtviisi tarvitatavad. Aidariiet toodetakse erineva lõngade tihedusega pinnaühiku kohta, samuti erineva laiusega paelana. Kanvaa Naesterahwa Töö ja Elu ja Käsitööleht, 4 mai 1927 A. Tervonen. Kangad. Argo, 2016
Jason Denayer

Jason Grégory Marianne Denayer (sündinud 28. juunil 1995 Jette'is) on Belgia jalgpallur, kes mängib keskkaitsja või kaitsva poolkaitsjana Saudi Araabia kõrgliigaklubis Al Fateh ja Belgia jalgpallikoondises. 2013. aastal sõlmis ta lepingu Manchester Cityga. Klubi põhikoosseisu ta ei jõudnud, mängides aastatel 2014–2018 laenul teistes klubides. Profidebüüdi tegi ta 2014. aastal Šotimaa kõrgliigaklubis Celtic. Ta lõi hooajal 2014–15 Šotimaa kõrgliigas viis väravat ja tuli klubiga Šotimaa meistriks. Samal hooajal valiti ta liiga hooaja sümboolsesse koosseisu ja liiga hooaja parimaks noormängijaks. Järgmisel hooajal mängis ta laenul Türgi kõrgliigaklubis Galatasaray. Hooajal 2016–2017 mängis ta laenul Inglismaa kõrgliigaklubis Sunderland. Järgmisel hooajal naasis ta laenule Galatasaraysse, tulles sel hooajal klubiga Türgi meistriks. 2018. aasta augustis sõlmis Denayer nelja-aastase lepingu Prantsusmaa kõrgliigaklubiga Lyoni Olympique. Hooajal 2022/23 mängis ta Araabia Ühendemiraatide klubis Shabab Al Ahli. 2023. aasta juulis sõlmis ta kaheaastase lepingu Al Fatehiga. Belgia jalgpallikoondises tegi Denayer debüüdi 31. märtsil 2015 EM-i valikmängus Iisraeli vastu. Koondisekarjääri esimese värava lõi ta 5. septembril 2020 UEFA Rahvuste Liiga mängus Taani vastu. Ta kuulus Belgia koondisse 2016. ja 2021. aasta Euroopa meistrivõistlustel. Celtic Scottish Premiership: 2014–15 Scottish League Cup: 2014–15 Galatasaray Süper Lig: 2017–18 Türkiye Kupası: 2015–16  Jason Denayer – pildid, videod ja helifailid Wikimedia Commonsis
Norfukikeelne Vikipeedia

Norfukikeelne Vikipeedia (norfuki keeles Wikkapedya) on Vikipeedia norfukikeelne versioon. Norfukikeelsele Vikipeediale pandi alus 2005. aastal. Seal on 812 artiklit, millega see on artiklite arvult 311. keeleversioon. All Wikipedias ordered by number of articles Norfukikeelne Vikipeedia
Lorenzo Insigne

Lorenzo Insigne (sündinud 4. juunil 1991 Napolis) on Itaalia jalgpallur, kes mängib äärepoolkaitsjana Major League Socceri (MLS) klubis Toronto FC ja Itaalia jalgpallikoondises. 2006. aastal liitus ta kodulinnaklubiga Napoli. Itaalia kõrgliigas debüteeris ta 24. jaanuaril 2010 mängus Livorno vastu. Hooajal 2010–11 mängis ta laenul Itaalia tugevuselt kolmanda liiga klubis Foggia, lüües sel hooajal liigas 19 väravat. Järgmisel hooajal mängis ta laenul Itaalia esiliigaklubis Pescara. Ta lõi sel hooajal liigas 18 väravat ja võitis klubi meeskonnaga liiga. Alates hooajast 2012–13 kuulus Insigne Napoli põhikoosseisu. Aastatel 2014 ja 2020 võitis ta klubiga Itaalia karika. Itaalia kõrgliigas olid tema edukamad hooajad 2016–17 (18 väravat) ja 2020–21 (19 väravat). 2022. aasta juulis siirdus ta Torontosse. 2013. aastal võitis Insigne Itaalia kuni 21-aastaste koondises omavanuste Euroopa meistrivõistlustel hõbemedali. Itaalia jalgpallikoondises tegi ta debüüdi 11. septembril 2012 MM-i valikmängus Malta vastu. Koondisekarjääri esimese värava lõi ta 14. augustil 2013 sõprusmängus Argentina vastu. 2021. aastal tuli ta Itaalia koondisega Euroopa meistriks. Ta lõi finaalturniiril kaks väravat: esimeses alagrupimängus Türgi vastu ja veerandfinaalis Belgia vastu. Pescara Serie B: 2011–12 Napoli Coppa Italia: 2013–14, 2019–20
Shane Prince

Shane Prince (sündinud 16. novembril 1992 Rochesteris New Yorgi osariigis) on USA-Valgevene jäähokimängija, kes mängib KHL-i klubis Moskva Spartak ründajana vasakäärel. Aastatel 2009–2012 mängis ta Ontario Hockey League'i klubides Kitchener Rangers ja Ottawa 67's. 2011. aastal valis Ottawa Senators ta NHL-i draft '​is 61. valikuna. Aastatel 2012–2015 mängis ta American Hockey League'i Ottawa Senatorsi noorteklubis Binghamton Senators. 2015. aastal valiti ta AHL-i tähtede mängule. NHL-is tegi Prince Ottawa Senatorsi meeskonnas debüüdi 16. veebruaril 2015 mängus Carolina Hurricanesi vastu. Esimese värava lõi ta liigas sama aasta 25. novembril mängus Colorado Avalanche'i vastu. 2016. aasta veebruaris müüdi tema mängijaõigused New York Islandersile. 2018. aasta augustis sõlmis ta lepingu Šveitsi kõrgliiga klubiga HC Davos. Sama aasta novembris liitus ta KHL-i klubiga Novosibirski Sibir. Aastatel 2019–2021 mängis ta KHL-is Minski Dinamo ridades. Hooajal 2020–21 oli Prince Minski Dinamo resultatiivseim mängija (25+24). 2021. aasta mais sõlmis ta kaheaastase lepingu Jekaterinburgi Avtomobilistiga. Hooaja 2021/22 lõpus mängis ta lisaks Šveitsi kõrgliigaklubis HC Lugano. 2022. aasta juulis naasis ta KHL-i, kui sõlmis lepingu Moskva Spartakiga. 2021. aasta jaanuaris sai Prince Valgevene kodakondsuse ning osales samal aastal Valgevene jäähokikoondise koosseisus maailmameistrivõistlustel. https://en.khl.ru/news/2021/05/02/484790.html (vaadatud 4.5.2021) Shane Prince KHL.ru lehel Shane Prince NHL.com lehel Shane Prince hockeydb.com lehel
Saaremaa Jaani kirik

Saaremaa Jaani kirik ehk Saare Jaani kirik ehk Jaani kirik on barokkstiilis maakirik Saare maakonnas Saaremaa vallas Jaani külas. Kirikut kasutab Saaremaa Jaani kogudus. Kiriku pikihoone valmis Põhjasõja ajal, arvatavasti 1703. aastal. Hoone ehitati ümber 1840. aastal. Kiriku torn on ehitatud ilmselt kahes järgus ja valmis 1842. aastal. Torni arhitekt oli J. F. Schrader. Kirik pühitseti 30. juunil 2007 pärast suuremat remonti uuesti. Kirik on nime saanud Aleksandria patriarhi, püha Johannes Almuseandja (umbes 560–619) järgi, kes oli vaeste ja haigete kaitsja. Keskajal asus piirkonnas leprosoorium, millel oli oma kabel. Jaani kirikukihelkond asutati aastal 1675 Pöide kirikukihelkonnast eraldamise teel. Samal aastal hakati arvatavasti ka kirikut ehitama. Kiriku pikihoone sai valmis 1703. aastal, 1842. aastal püstitati ehitusmeister Johann Friedrich Schraderi projekti järgi hilisklassitsistliku nõelkiivriga läänetorn. Kiriku järgi on nime saanud siluri Jaani lade ja selle Jaani kihistu. 1890. aastal ehitatud nelja registriga oreli meister on teadmata. http://stratigraafia.info/glossary.php?keyword=Jaani+lade "Stratigraafia terminoloogia". Originaali arhiivikoopia seisuga 12. august 2020. Vaadatud 15. septembril 2020. Saaremaa Jaani kirik kultuurimälestiste riiklikus registris "Saaremaa Jaani kirik avab taas uksed". Eesti Kirik, 27. juuni 2007
Dominik Furch

Dominik Furch (sündinud 19. aprillil 1990 Prahas) on Tšehhi jäähokimängija, kes mängib väravavahina Rootsi kõrgliiga klubis Färjestad. Ta alustas klubikarjääri Praha Slavias, mille koosseisus debüteeris ta Tšehhi kõrgliigas hooajal 2007–08. Aastatel 2015–2018 mängis ta KHL-is Omski Avangardi ridades. Hooajal 2018–19 mängis ta Tšerepovetsi Severstalis. Hooajal 2019–20 mängis ta Rootsi kõrgliiga klubis Örebro HK. Seejärel naasis Furch KHL-i, liitudes Minski Dinamoga, kus mängis hooajal 2020–21. 2021. aasta augustis liitus ta Tšehhi kõrgliiga klubiga Plzeň, kuid juba pärast kuute liigamängu siirdus ta tagasi Rootsi kõrgliigasse, liitudes 2021. aasta oktoobris Färjestadiga. Furch on kuulunud Tšehhi jäähokikoondisse 2016. ja 2017. aasta maailmameistrivõistlustel ning 2018. aasta taliolümpiamängudel. 2016. aasta maailmameistrivõistlustel oli ta parima tõrjeprotsendiga väravavaht (96%), samuti lasi ta keskmiselt mängus sisse kõige vähem väravaid (0,94 väravat mängus). Dominik Furch KHL.ru lehel Dominik Furch hockeydb.com lehel
Paide kaubahoovi ärihoone

Paide kaubahoovi ärihoone on kultuurimälestiseks arvatud hoone Paides Pikal tänaval. See on klassitsistlik puitehitis endise turuplatsi ääres. Paide kaubahoovi ärihoone kultuurimälestiste riiklikus registris Paide kaubahoovi ärihoone kultuurimälestiste riiklikus registris
Piiri tänav (Jõgeva)

Piiri tänav on tänav Jõgeval. 1940. aastal kujutas tänav endast Jõgeva linna läänepiiri ja sellest kaugemale ulatus ainult Suure tänava äärmine, kuni maanteeni ulatuv osa. Hiljem on tänavat ja Jõgeva linna administratiivpiire mõlemas suunas laiendatud. Ka tänapäeval on tänava keskosa läänekülg hoonestamata, seal asub park. Aadressil Piiri tänav 2 asub Jõgeva haigla.
Angla tuulikud

Angla tuulikud on viis tuuleveskit, mis asuvad Saaremaal Upa–Leisi maantee ääres Angla külas. Neli tuulikut on pööratava kerega pukktuulikud, viies tuulik on vaid pööratava peaga kaheksatahuline Hollandi tuulik. Angla tuulikud on Eestis üks paremini säilinud tuulikutegrupp, mis paikneb oma algses asukohas Angla tuulikutemäel. Angla tuulikutest vanim dateeritav tuulik on selles esinevate ehitusdaatumite põhjal 19. sajandi algusest pärineb Reinu tuulik. Reinu tuuliku nurgaposti on lõigatud aastaarv 180..?, Lause tuuliku konstruktsioonidel esinev vanim aastaarv on 1880, kuid tuulik võib oma arhailise kehandi ja konstruktsioonide tõttu pärineda ka 19. sajandi varasematest aastakümnetest. Kuna tuulikuid juba 20. sajandi algusest alates iga 30–40 aasta tagant remonditud ja nende konstruktsioone uuendatud, võivad Reinu ja Laose tuulikud kanda endas võrdlemisi vanade ja algupäraste tuulikute osi. Vilidu tuulik (ehitatud 1913) on seni ainsana Angla tuulikutest põhjalikult restaureeritud ja täidab oma algset funktsiooni: tuulikus jahvatatakse jahu. Tuulikus töötab turismiperioodil mölder. Tedre hollandlane on ehitatud 1927. aastal. Tuulik on nelja korruseline kahe paari veskikividega puidust Hollandi tüüpi tuulik. 1930. aastate lõpus on tuuliku vahetusse lähedusse ehitatud veskiliste elamu ja selle abihooned, mis moodustab tänapäeval Tedre tuuliku taga oleva hoovikompleksi. Tedre hollandlane on Saaremaa hollandlastega tüüpilise paatkatuse ja galeriiga tuulik. Tuuliku pead pööratakse tuulde galerii pealt veski saba (vihmri) küljes oleva pööriratta abil (seni ratas tuulikul puudub). Tuuliku tiivad kaetakse jahvatamise ajaks purjedega. Pärast teist maailmasõda seisma jäänud Angla tuulikud remontis esmalt 1970. aastatel Karja sovhoos, 1984.–1985. aastal uuendati laudiseid ja parandati tuulikute tiibu. 1995. aastal remonditi tuulikuid uuesti. 2008. aastal koostati kõikidele Angla tuulikutele Muinsuskaitse eritingimused ja remonditööde põhiprojektid, kus määrati kindlaks ka tuulikute regulaarse hoolduse põhimõtted. Nimetatud projekti alusel on restaureeritud ka jahu jahvatav Vilidu tuulik. 1880. aastal ehitati Lause pukktuulik; 180..?. aastal ehitati Reinu pukktuulik; 1910. aastal ehitati Viite pukktuulik; 1913. aastal ehitati Vilidu pukktuulik; 1927. aastal ehitati Tedre talu Hollandi tuuleveski. Angla Reinu talu pukktuulik Angla Viite talu pukktuulik Angla Vilidu talu pukktuulik Angla Vilidu talu pukktuulik Angla Tedre talu Hollandi tüüpi tuuleveski Angla Vilidu talu pukktuulik Anne Trei, "Angla tuulikute aastasada" ISBN 9985-60-767-8 Angla tuulikute koduleht Vana tuuliku lugu (film)
Kurt Sprengel

Kurt Polycarp Joachim Sprengel (3. august 1766 Boldekow – 15. märts 1833 Halle an der Saale) oli saksa arstiteadlane, botaanik ja meditsiiniajaloolane. 1795. aastast oli ta Halle botaanikaaia direktor. Halles suhtles ta ka Johann Wolfgang von Goethega. 1801 Handbuch der Semiotik 1815 Handbuch der Semiotik (neue Auflage) 1817–1818 Geschichte der Botanik (2 köidet) 1920 Geschichte der Medizin Tema onu oli botaanik Christian Konrad Sprengel (1750–1816).
Nupedia

Nupedia oli ingliskeelne veebipõhine vabatahtlike kirjutatud entsüklopeedia, mille asutas 1999. aasta oktoobris Jimmy Wales. 2003. aasta septembris pandi Nupedia kinni. Nupedia oli Vikipeedia eelkäija. Nupediat eristas Vikipeediast see, et Nupedial oli seitsmesammuline heakskiitmisprotsess, mille käigus kontrolliti artiklite sisu.  Nupedia – pildid, videod ja helifailid Wikimedia Commonsis